open-index/open-wikipedia-markdown huggingface dataset:
Νικές Αρόρα

Ο **Νικές Αρόρα** (Nikesh Arora) είναι πρώην στέλεχος της Google, επίσης πρόεδρος και γενικός διευθυντής της SoftBank Corp.

Ο πατέρας του ήταν αξιωματικός της Ινδικής Πολεμικής Αεροπορίας και ο Αρόρα αποφοίτησε από το Ινστιτούτο Τεχνολογίας του Ινδουιστικού Πανεπιστημίου του Βαναράσι (Banaras Hindu University) (νυν Ινδικό Ινστιτούτο Τεχνολογίας), της Ινδίας με πτυχίο Ηλεκτρολόγου Μηχανικού το 1989. Κατέχει πτυχίο του Boston College και είναι κάτοχος MBA από το Northeastern University. Κατέχει επίσης το χαρακτηρισμό CFA.

Ο Αρόρα εντάχθηκε στη Google το 2004. Κατείχε πολλαπλούς ρόλους στην ανώτερη ηγεσία του λειτουργικού της Google, όπου υπηρέτησε ως πρόεδρος, επίσης στις Διεθνείς δραστηριότητες πωλήσεων και Επιχειρηματικής Ανάπτυξης 2009-2010, ως πρόεδρος στην Ευρώπη, τη Μέση Ανατολή και την Αφρική 2007-2009 και Αντιπρόεδρος στην Ευρώπη από το 2004 έως το 2007. Διετέλεσε ανώτερος αντιπρόεδρος και διευθύνων σύμβουλος επιχειρήσεων της Google Inc (Google) από τον Ιανουάριο του 2011 έως τον Ιούλιο του 2014.

Έφυγε από την Google τον Ιούλιο του 2014 αφού παραιτήθηκε από τη θέση του αντιπροέδρου και από γενικός διευθυντής.

Ο Αρόρα υπηρέτησε στο διοικητικό συμβούλιο στην Colgate-Palmolive Company από 08 Μαρτίου, 2012 μέχρι την παραίτησή του στις 10 Σεπτεμβρίου, 2014.

Εργάστηκε, επίσης, ως γενικός διευθυντής μάρκετινγκ και ως μέλος του Διοικητικού Συμβουλίου της T-Mobile, Bharti Airtel, Ευρώπης. και υπηρέτησε ως διαχειριστής στο Paley Center for Media στο Λος Άντζελες, Καλιφόρνια.

Από το 2007, o υπηρετεί ως Σύμβουλος στο Silver Lake Partners, μια εταιρεία ιδιωτικών επενδυτικών κεφαλαίων.

Από το 2001 έως το 2004, διετέλεσε γενικός διευθυντής μάρκετινγκ της T-Mobile International Division της Deutsche Telekom AG. Ήταν Διευθύνων Σύμβουλος και Ιδρυτής της T-Motion PLC, η οποία συγχωνεύθηκε με την T-Mobile International το 2002.

Ο Αρόρα ξεκίνησε την καριέρα του από την Fidelity Investments το 1992, υπηρετώντας σε διάφορες θέσεις διαχείρισης των οικονομικών και της τεχνολογίας.  Τελικά υπηρέτησε ως αντιπρόεδρος oικονομικών της Fidelity. Eργάστηκε, επίσης, για την Deutsche Telekom, Putnam Investments και την Fidelity Investments.

Το 2006, κατά τη διάρκεια της απάτης Apax, ο Αρόρα τοποθετήθηκε από τους επενδυτές TPG και Apaxon στο διοικητικό συμβούλιο της Nova(τότε TIM Ελλάς). Με τις οδηγίες του έγινε υπεξαίρεση 1,6 δις € από την  TIM Hellas από την κατάχρηση των χρεών της εταιρείας, μια επιχείρηση με κωδική ονομασία «Έργο Τροία» από τον επίσημο εκκαθαριστή. Οι TPG και Apax καταδικάστηκαν το 2014 από δικαστήριο της Νέας Υόρκης να επιστρέψουν $ 565 εκατομμύρια στους ιδιώτες επενδυτές. Το 2014 ο εκκαθαριστής του Λουξεμβούργου μήνυσε τους TPG  και Apax για 1,3 δισεκατομμύρια, που αντιστοιχούν στο ποσό που δεν ανακτάται από την υπεξαίρεση του Αρόρα. Ο Έλληνας γενικός εισαγγελέας ξεκίνησε έρευνα κατά της TPG, Apax και όλων των κύριων εμπλεκομένων μερών, συμπεριλαμβανομένου του Αρόρα υπό το άρθρο 1608 / 1950 του ελληνικού ποινικού κώδικα για «εγκλήματα κατά του λαού της Ελλάδας".

## Παραπομπές


Κατηγορία:Ινδοί επιστήμονες
Κατηγορία:Επενδύσεις
Κατηγορία:Οικονομικά σκάνδαλα
Αλέξανδρος Κοντογιάννης

Ο **Αλέξανδρος Κοντογιάννης** (γεννημένος στην Αθήνα στις 10 Σεπτεμβρίου 1985) είναι Έλληνας πρωταθλητής της ξιφασκίας, στην κατηγορία ξίφους μονομαχίας. Ο Κοντογιάννης κατέχει σημαντικούς τίτλους στο ενεργητικό του, σε εθνικό και διεθνές επίπεδο. Είναι μέλος της Εθνικής Ομάδας από το 2000.

## Βιογραφικά στοιχεία
Ο Αλέξανδρος Κοντογιάννης γεννήθηκε στις 10 Σεπτεμβρίου 1985 στην Αθήνα. Σε ηλικία επτά ετών ήρθε σε επαφή με το άθλημα της ξιφασκίας ως αθλητής της Αθηναϊκής Λέσχης. Στα πρώτα του στάδια ξεκίνησε ως ξιφομάχος στην κατηγορία του ξίφους ασκήσεως, πολύ σύντομα όμως άλλαξε κατηγορία όπλου, καταλήγοντας στο ξίφος μονομαχίας. Το 2003 θα αποφοιτήσει από το Μαράσλειο Διδασκαλείο και θα εισαχθεί ως φοιτητής στη Γυμναστική Ακαδημία Αθηνών. Τον ίδιο χρόνο θα έρθει σε επαφή με τον ομοσπονδιακό προπονητή Χάρη Τσολάκη και θα αποτελέσει μέλος της Εθνικής ομάδας νέων κατακτώντας το Χάλκινο μετάλλιο στο Παγκόσμιο κύπελλο νέων στη Βουδαπέστη ανάμεσα σε 158 αθλητές. Ένα χρόνο μετά θα κατακτήσει την 8η θέση στο παγκόσμιο κύπελλο νέων στην Ιταλία, ενώ τα επόμενα χρόνια ακολούθησαν αρκετές διακρίσεις, σημαντικότερη αυτών το Χρυσό μετάλλιο στο Παγκόσμιο Κύπελλο Satellite στην Κωνσταντινούπολη το 2010, όπου θα επικρατήσει στον τελικό έναντι του Βούλγαρου Κιριλ Μαρίνοφ με 15-12. Θα υπηρετήσει τη στρατιωτική του θητεία στις Ελληνικές Ειδικές Δυνάμεις στην κατηγορία των πεζοναυτών και το 2011 θα συμμετάσχει στη ίδρυση του Α.Ο. Θησέα ξιφασκίας Ηρακλείου. Την ίδια χρονιά θα κατακτήσει το Αργυρό μετάλλιο στο Παγκόσμιο Κύπελλο ανδρών Satellite στην Κύπρο. Το 2013 θα αναδειχθεί νικητής στο Κύπελλο Ελλάδος, ενώ στο Πανελλήνιο Πρωτάθλημα ανδρών θα καταλάβει το Ασημένιο μετάλλιο. Το 2014 στο Πανελλήνιο Πρωτάθλημα ανδρών θα καταλάβει την 2η θέση και το 2015 θα κατακτήσει ξανά τον τίτλο του Πρωταθλητή και Κυπελλούχου Ελλάδος. 

## Σταδιοδρομία
### Εθνικό επίπεδο

### Διεθνές επίπεδο

## Παραπομπές


## Εξωτερικοί σύνδεσμοι
* Στατιστικά αθλητή στην σελίδα της Διεθνούς Ομοσπονδίας Ξιφασκίας
* Κατάταξη αθλητή στην σελίδα της Ελληνικής Ομοσπονδίας Ξιφασκίας

Κατηγορία:Έλληνες αθλητές της ξιφασκίας
Σάιμον Πεγκ

Ο **Σάιμον Πεγκ** (*Simon John Beckingham*, 14 Φεβρουαρίου 1970) είναι Άγγλος ηθοποιός, γνωστός για το ρόλο του ως Μοντγκόμερι Σκοτ στην σειρά ταινιών Σταρ Τρεκ.

## Παραπομπές


## Εξωτερικοί σύνδεσμοι
* Internet Movie Database 

Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Απολλοφάνης (αποσαφήνιση)

Με το όνομα **Απολλοφάνης** είναι γνωστά τα κάτωθι ιστορικά πρόσωπα: 

:*  Απολλοφάνης ο Αθηναίος· κωμικός ποιητής του 4ου π.Χ. αιώνα.
:*  Απολλοφάνης ο Κυζικηνός· ο φίλος του Αγησίλαου και του Φαρνάβαζου που οργάνωσε την μεταξύ τους συνάντηση (4ος π.Χ. αι.).
:*  Απολλοφάνης (σατράπης)· Μακεδόνας σατράπης των Γαδρωσίων επί Μ. Αλεξάνδρου.
:*  Απολλοφάνης ο Αντιοχεύς· στωικός φιλόσοφος του 3ου π.Χ. αιώνα από την Αντιόχεια.
:*  Απολλοφάνης (ιατρός)· γιατρός και συγγραφέας από την Σελεύκεια, 3ος/2ος π.Χ. αιώνας.
:*  Απολλοφάνης (βασιλεύς)· βασιλιάς του ελληνιστικού βασιλείου της Βακτριανής.
:*  Απολλοφάνης ο Κυπαρίσσιος, 1ος αιώνας π.Χ., ολυμπιονίκης της πάλης παίδων
:*  Απολλοφάνης ο Ταρσεύς, 1ος αιώνας μ.Χ., ολυμπιονίκης του σταδίου
Απολλοφάνης ο Αθηναίος

Ο **Απολλοφάνης ο Αθηναίος** ήταν δραματουργός του 4ου αιώνα π.Χ., ένας από τους τελευταίους εκπροσώπους της παλαιάς κωμωδίας.

Η *[[Σούδα (λεξικό)|Σούδα]]* μνημονεύει τους τίτλους πέντε έργων του: . Από αυτά διασώθηκαν λίγα αποσπάσματα.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες κωμικοί ποιητές
Κατηγορία:Αρχαίοι Αθηναίοι
Κατηγορία:Ποιητές Παλαιάς Κωμωδίας
Ηράκλειτος (αποσαφήνιση)

Με το όνομα **Ηράκλειτος** *[]* είναι γνωστά τα κάτωθι ιστορικά πρόσωπα: 

* Ηράκλειτος ο Εφέσιος· (6ος/5ος αι. π.Χ.) προσωκρατικός φιλόσοφος, συγγραφέας του περίφημου *Περί φύσεως* φιλοσοφικού συγγράμματος. 
* Ηράκλειτος ο Τύριος· ακαδημικός φιλόσοφος, οπαδός του Καρνεάδου.
* Ηράκλειτος (περιπατητικός)· περιπατητικός φιλόσοφος, συγγραφέας ενός έργου με τίτλο *Ζωροάστρης* (αναφέρεται από τον Πλούταρχο).
* Ηράκλειτος (γραμματικός)· γραμματικός και φιλόσοφος (1ος αι. μ.Χ.), σημαντικός εκπρόσωπος της αλληγορικής ερμηνείας του Ομήρου.
* Ηράκλειτος (μυθογράφος)· μυθογράφος της ελληνιστικής (;) εποχής, συγγραφέας ενός διασωθέντος μικρού κειμένου με αφηγήσεις και επεξηγήσεις μύθων.
* Ηράκλειτος ο Λέσβιος· ιστορικός άγνωστης εποχής, συγγραφέας μιας (ολοσχερώς χαμένης) ιστορίας της Μακεδονίας.
* Ηράκλειτος ο Σικυώνιος· συγγραφέας ενός *Περί λίθων* έργου, μνημονευόμενο από τον Πλούταρχο.
* Ηράκλειτος ο Σάμιος, ολυμπιονίκης στο αγώνισμα του σταδίου
* Ηράκλειτος ο Αλικαρνασσεύς· (3ος αι. π.Χ.) ποιητής ελεγειών και επιγραμμάτων, φίλος του Καλλίμαχου.
* Ηράκλειτος (κωμικός)· ποιητής μνημονευόμενος από τον Αθήναιο.
* Ηράκλειτος(λυρικός)· ποιητής (3ος αι. μ.Χ.)
* Ηράκλειτος ο Κυμαίος· στρατιωτικός από την Κύμη της Αιολίδας.
Ηράκλειτος (μυθογράφος)

Ο **Ηράκλειτος** ήταν μυθογράφος της ελληνιστικής(;) εποχής. Διασώζεται ένα μικρό κείμενό του με τίτλο *Ἀνασκευὴ ἤ θεραπεία μύθων τῶν παρὰ φύσιν παραδεδομένων (ή Περὶ ἀπίστων)*, στο οποίο Ηράκλειτος παρουσιάζει επιγραμματικά (και προσπαθεί να εξηγήσει) 39 μύθους  σχετικούς με διάφορα χιμαιρικά όντα ή μυθικά πρόσωπα.

Το έργο πρωτοεκδόθηκε το 1641 (με λατινική μετάφραση) από τον εγκατεστημένο στην Ρώμη Έλληνα λόγιο Λέοντα Αλλάτιο.

## Παραπομπές



Κατηγορία:Αρχαίοι Έλληνες μυθογράφοι
Τζούλιο Τσέζαρε Πολέριο

Ο **Τζούλιο** ή **Τζιούλιο Τσέζαρε Πολέριο** (διεθνώς/ιταλικά: *Giulio Cesare Polerio*, περ. 1550, Λαντσιάνο – περ. 1610, Ρώμη) ήταν διάσημος Ιταλός θεωρητικός και γκρανμαίτρ στο σκάκι. Ανεπίσημα θεωρείται ότι υπήρξε παγκόσμιος πρωταθλητής στο σκάκι και ο καλύτερος παίκτης στον κόσμο περίπου το 1580.

## Βιογραφικά στοιχεία
Ο Πολέριο γεννήθηκε περίπου το 1550 στην κωμόπολη Λαντσιάνο της επαρχίας Κιέτι στην Ιταλία. Το πρώτο έντυπο έγγραφο, στο οποίο εμφανίζεται το όνομά του, είναι το λεγόμενο *Il Puttino* του Αλεσάντρο Σάλβιο, που δημοσιεύθηκε για πρώτη φορά το 1634 και σύμφωνα με το έγγραφο αυτό ο Πολέριο συνόδεψε τον Τζιοβάνι Λεονάρντο ντα Κούτρι σε μια περιοδεία, που ξεκίνησε περίπου το 1575 από τη Μαδρίτη και κατέληξε στη Γένοβα.

Επιστρέφοντας στην Ρώμη το 1584, ο Πολέριο έγινε σκακιστής και συγγραφέας της τακτικής του δούκα της Σόρα, Giacomo Boncompagni, ο οποίος ήταν γιος του Πάπα Γρηγορίου ΙΓ΄ (κατά κόσμον Ugo Boncompagni). Πέθανε στη Ρώμη περίπου το 1610.

## Οι κώδικες του Πολέριο
Ο Πολέριο έγραψε μια σειρά από κώδικες στους οποίους περιγράφεται το έντονα διεθνές τότε σκάκι (ως ανταλλαγή ιδεών μεταξύ της Ιταλίας, της Πορτογαλίας και της Ισπανίας). Σε αυτούς τους κώδικες, εκτός των δικών του και των νέων ιδεών πάνω στη θεωρία των σκακιστικών ανοίγματων, σχολιάζονται από τον Πολέριο και ορισμένοι αγώνες που παίχτηκαν από τον ίδιο.

Η πρώτη συστηματική έρευνα στους κώδικες του Πολέριο δόθηκε στη δημοσιότητα το 1874 από τον Αντόνιο βαν ντερ Λίντε. Το πόρισμα της έρευνας αυτής μπορεί να βρεθεί στη βιβλιοθήκη του συγγραφέα, που σήμερα είναι μέρος της Εθνικής Βιβλιοθήκης της Ολλανδίας. Οι τρέχουσες συστηματικές έρευνες στους κώδικες του Πολέριο έχουν πραγματοποιηθεί και δημοσιευθεί από τον Αλεσάντρο Σανβίτο το 2005.

## Παραπομπές


Κατηγορία:Ιταλοί σκακιστές
Μάθημα του Μονάχου

[thumb|right|350px|Από αριστερά προς δεξιά: Τσάμπερλεν, Νταλαντιέ, Χίτλερ, Μουσολίνι και Τσιάνο λίγο πριν την υπογραφή της Συμφωνίας του Μονάχου, η οποία απέδωσε τη [Σουδητία στη Γερμανία]]
Στις διεθνείς σχέσεις, ο όρος **μάθημα του Μονάχου** αναφέρεται ειδικά στην εξέλιξη που είχε ο κατευνασμός του Χίτλερ που επιχειρήθηκε κατά τη Διάσκεψη του Μονάχου το Σεπτέμβριο του 1938, προκειμένου να επέλθει η ομώνυμη συμφωνία. Για να αποφευχθεί τότε ο πόλεμος, η Γαλλία και η Βρετανία επέτρεψαν τη γερμανική προσάρτηση της Σουδητίας. Η ασκηθείσα τότε «πολιτική του κατευνασμού» υποτίμησε τις φιλοδοξίες του Χίτλερ και πίστευε πως με επαρκείς παραχωρήσεις θα εξασφαλιζόταν μια διαρκής ειρήνη .

Σήμερα, η παραχώρηση εκείνη, εκ του αποτελέσματος, θεωρείται ευρύτερα ως μια αποτυχημένη πράξη κατευνασμού προς τη Γερμανία, που αντίθετα αποτέλεσε ένα τεράστιο διπλωματικό θρίαμβο για τον Χίτλερ. Ουσιαστικά η επελθούσα συμφωνία όχι μόνο διευκόλυνε τη γερμανική κατάληψη της Τσεχοσλοβακίας, αλλά και προκάλεσε στον Χίτλερ την πεποίθηση ότι οι Δυτικοί σύμμαχοι δεν θα απειλούσαν κίνδυνο πολέμου κατά την προσάρτηση της Πολωνίας το επόμενο έτος. Η εξωτερική πολιτική του Βρετανού πρωθυπουργού Νέβιλ Τσάμπερλεν έχει συνδεθεί άρρηκτα με τα γεγονότα εκείνης της "κρίσης του Μονάχου" και την πολιτική κατευνασμού, αντηχώντας στις επόμενες δεκαετίες ως παραβολή διπλωματικής αποτυχίας.

Στη σύγχρονη εποχή πολλοί θεωρούν ότι μαζί με το «Βατερλώ» και τις «Βερσαλίες», η Διάσκεψη του Μονάχου έχει φθάσει να σημάνει καταστροφική διπλωματική έκβαση. Τα μαθήματα αυτά έχουν βαθιά ριζώσει στη Δυτική εξωτερική πολιτική και ειδικότερα στην πολιτική προπαγάνδα.  Στις Ηνωμένες Πολιτείες Αμερικής, για παράδειγμα, οι Πρόεδροι έχουν αναφερθεί σ' αυτά τα μαθήματα στις κατά καιρούς αποφάσεις τους, όπως, στον πόλεμο στην Κορέα, το Βιετνάμ και το Ιράκ . Μάλιστα μετά την επίθεση στη Λιβύη, ο Ronald Reagan υποστήριξε ότι «οι Ευρωπαίοι οι οποίοι θυμούνται την ιστορία τους κατανοούν καλύτερα από τους περισσότερους ότι δεν υπάρχει ασφάλεια, μέχρι την εκτόνωση του κακού»..

Αν και ο κατευνασμός συμβατικά ορίζεται ως η πράξη της ικανοποίησης κάποιων αιτημάτων-παραπόνων μέσω παραχωρήσεων, με στόχο την αποφυγή πολεμικής σύγκρουσης - τακτική που παλαιότερα θεωρούταν ως μια αποτελεσματική και έντιμη στρατηγική της εξωτερικής πολιτικής, μετά τη Διάσκεψη του Μονάχου ήρθε να συμβολίσει δειλία, αποτυχία και αδυναμία, όπου κατά τον Ουίνστον Τσώρτσιλ παρομοιάζεται με "κάποιον που ταΐζει ένα κροκόδειλο, ελπίζοντας ότι θα φαγωθεί τελευταίος.»

## Παραπομπές


## Πηγές
* Robert J. Beck. «Μονάχου Μαθήματα αναθεωρημένα". Διεθνής Ασφάλεια, Vol. 14, Νο 2. (Φθινόπωρο 1989), σελ. 161 έως 191.
* Igor Lukes και Erik Goldstein, "Η Κρίση του Μονάχου, το 1938: Πρελούδιο στον Β΄ Παγκόσμιο Πόλεμο (Oxon: Frank Cass, 1999)
* Norrin Μ Ripsman και ο Jack Σ Levy, "Ευσεβής πόθος ή εξαγορά χρόνου. η λογική της βρετανικής κατευνασμός στη δεκαετία του 1930,« Διεθνής Ασφάλεια 33/2 (Φθινόπωρο 2008): σελ 148-181.

Κατηγορία:Διεθνείς σχέσεις
Κατηγορία:Πολιτική ιστορία
Κατηγορία:Προπαγάνδα
Ευάγγελος Φαεινός

Ο **Ευάγγελος Φαεινός** (1918-1985) ήταν Έλληνας ζωγράφος του 20ού αιώνα.

## Βιογραφία
Γεννήθηκε το 1918 στη Μαγνησία της Τουρκίας και μετά τη Μικρασιατική καταστροφή κατέφυγε στην Ελλάδα. Σπούδασε ζωγραφική στην Ανωτάτη Σχολή Καλών Τεχνών της Αθήνας, όπου είχε ως δάσκαλους τον Ουμβέρτο Αργυρό και Επαμεινώνδα Θωμόπουλο. Στα τέλη της δεκαετίας του 1940 και στις αρχές του 1950, φιλοτέχνησε αφίσες για τους κινηματογράφους υπό την επίβλεψη του Γιώργου Βακιρτζή, εργαζόμενος επίσης στο χώρο της διαφήμισης, Από το 1952 έως το 1959 έζησε και εργάστηκε στον Καναδά. Το 1960 επέστρεψε στην Αθήνα, όπου έζησε μέχρι το θάνατό του το 1985. Η ζωγραφική του Φαεινού συνδύαζε οργανικά μοτίβα και στοιχεία της ανθρώπινης παρουσίας με το δυναμισμό της μηχανής, τεχνοτροπία που σχετιζόταν με τις εμπειρίες που απέκτησε μέσω της ενασχόλησης με τις εφαρμοσμένες τέχνες. Ο Φαεινός πραγματοποίησε ατομικές εκθέσεις έργων του ενώ συμμετείχε και σε αρκετές ομαδικές εκθέσεις.. Έργα του βρίσκονται στην Εθνική Πινακοθήκη και αρκετές άλλες γκαλερί.

## Παραπομπές


## Βιβλιογραφία
*

Κατηγορία:Έλληνες ζωγράφοι του 20ού αιώνα
Μάριος Βατζιάς

Ο **Μάριος Βατζιάς** (1926-2008) ήταν Έλληνας ζωγράφος και ποιητής.

## Βιογραφικά στοιχεία
Γεννήθηκε το 1926 στο Μεταξοχώρι Λάρισας και σε μικρή ηλικία συμμετείχε στην Εθνική Αντίσταση ως μέλος του ΕΑΜ με αποτέλεσμα να υποστεί διώξεις τα επόμενα χρόνια. Από το 1948 έως το 1953 σπούδασε ζωγραφική στην Ανωτάτη Σχολή Καλών Τεχνών με καθηγητή τον Ανδρέα Γεωργιάδη. Στη διάρκεια της σταδιοδρομίας του πραγματοποίησε με αφετηρία το 1957 μια σειρά ατομικών εκθέσεων συμμετέχοντας παράλληλα σε δεκάδες ομαδικές εκθέσεις στην Ελλάδα και στο εξωτερικό (Σοβιετική Ένωση, Γαλλία, Βραζιλία, Γερμανία κλπ). Επίσης ήταν δραστήριος συνδικαλιστής ως ιδρυτικό στέλεχος της Ένωσης Πτυχιούχων της ΑΣΚΤ (1964), συνιδρυτής της *Πανελλήνιας Πολιτιστικής Κίνησης* και επί σειρά ετών μέλος τους Επιμελητηρίου Εικαστικών Τεχνών Ελλάδος, του οποίου υπήρξε και πρόεδρος το διάστημα 1981-1984. Επίσης ασχολήθηκε από το 1960 με την αγιογραφία ενώ το 2001 εξέδωσε ποιητική συλλογή. Πέθανε το 2008 στην Αθήνα.

Ως ζωγράφος ο Βατζιάς συνδύαζε στοιχεία της μεταβυζαντινής τέχνης και του σουρεαλισμού ενώ η θεματολογία του πήγαζε από την αποξένωση του ανθρώπου αλλά και τα γεγονότα της εξέγερσης του Πολυτεχνείου.

## Αναφορές


Κατηγορία:Έλληνες ζωγράφοι του 20ού αιώνα
Κατηγορία:Έλληνες ζωγράφοι του 21ου αιώνα
Γιώργης Δήμου

Ο **Γιώργης Δήμου** (Κάιρο, 1911- Αθήνα, 2006) ήταν Έλληνας χαράκτης.

## Βιογραφία
Γεννήθηκε το 1911 στο Κάιρο από φτωχή οικογένεια Αιγυπτιωτών με καταγωγή από τη Θράκη. Η πρώτη του επαφή με τη χαρακτική ήταν στο εργαστήριο του πατέρα του που ήταν μαρμαράς. Φοίτησε στη Αμπέτειο Σχολή όπου γνώρισε τον Στρατή Τσίρκα με τον οποίο συνδέθηκε με μακροχρόνια φιλία. Το 1925 ήρθε σε πρώτη επαφή με τον κομμουνισμό μέσω του Κύπριου καλλιτέχνη Νίκου Νικολαΐδη. Το 1928 εξέθεσε για πρώτη φορά τα έργα του στην Διεθνή Έκθεση του Καΐρου. Το 1930 φοίτησε με υποτροφία του ομογενή μεγαλοεπιχειρηματία Δημήτρη Σπετσερόπουλου, στην Ανωτάτη Σχολή Καλών Τεχνών υπό τις οδηγίες του Κωνσταντίνου Παρθένη και έπειτα στο εργαστήριο του Γιάννη Κεφαλληνού, συνεργαζόμενος ταυτόχρονα με τα περιοδικά: *Πρωτοπόροι*, *Νέοι Πρωτοπόροι*, *Πρωτοπορία* του Φώτο Γιοφύλλη,Νέα Εστία. Το 1934, έτος αποφοίτησης, επιστρέφει στην Αίγυπτο και συμμετέχει στην κομμουνιστική κίνηση της ομογένειας. Συγκεκριμένα συμμετέχει στη διεθνή Ειρηνσιτική Ένωση και αρθρογραφεί στο αλεξανδρινό περιοδικό *Παναιγύπτια*.  Το 1938 παντρεύτηκε την Μαρία Κουκουδάμη, μέλος του ΚΚΕ, στην Αθήνα. Το 1939 γνώρισε διώξεις από τη Δικτατορία της 4ης Αυγούστου; η σύσζυγός του κρατείται στις φυλακές Αβέρωφ και ο ίδιος στην Ασφάλεια. Όταν ο Θεολόγος Νικολούδης επισκέπτεται την Αίγυπτο γνωστός του Δήμου  μεσολαβεί και αποφυλακίζεται,ενώ η σύζυγός του μετά από εντολή της κομματικής καθοδήγησης έκανε δήλωση και απελευθερώθηκε. Μαζί επιστρέφουν στην Αίγυπτο.

Στη διάρκεια της Κατοχής συμμετείχε ενεργά στο ΕΑΜ. Χαράσσει ένσημα, τη  σφραγίδα της ΠΕΕΑ και αναλαμβάνει την επιμέλεια σειράς εντύπων. Στον Εμφύλιο, επιστρέφει για λίγο στην Αίγυπτο και μέσω Ιταλίας και Γιουγκοσλαβίας εντάσσεται στις τάξεις του Δημοκρατικού Στρατού.  Το 1948 κατέφυγε στην Ουγγαρία και έπειτα στη  Ρουμανία όπου έζησε μέχρι το 1965, σχεδιάζοντας Έλληνες πρόσφυγες και Ρουμάνους εργάτες, μέχρι που  επέστρεψε στην Ελλάδα με ενέργειες του Χρήστου Καπράλου. Τα επόμενα χρόνια εργάστηκε για ένα διάστημα ως συντηρητής τοιχογραφιών βυζαντινών ναών στο Μουσείο Βυζαντινής Τέχνης. Αν και δεν έλαβε οργάνωσε ποτέ κάποια έκθεση με τις δημιουργίες του, το έργο του έλαβε σημαντικής αναγνώρισης και το 2005 το ΜΙΕΤ οργάνωσε αναδρομική έκθεση με τα έργα του. Πέθανε στην Αθήνα το 2006.

## Παραπομπές


## Πηγές
*Άννα Ματθαίου,Πόπη Πολέμη, «Ο ζωγράφος-χαρακτης Γιώργης Δήμου», Αρχειοτάξιο,τχ.4(Μάιος 2002), σελ.62-67 http://askiweb.eu/images/Archeiotaxio/Archeiotaxio4.pdf

## Εξωτερικοί σύνδεσμοι
*Γιώργης Δήμου στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες χαράκτες
Κώστας Κουλεντιανός

Ο **Κώστας Κουλεντιανός** (1918-1995) ήταν Έλληνας γλύπτης, που πέρασε το μεγαλύτερο διάστημα της ζωής και της καλλιτεχνικής του δημιουργίας στη Γαλλία.

## Βιογραφία
Γεννήθηκε στις 21 Δεκεμβρίου 1918 στην Αθήνα. Σπούδασε γλυπτική στην Ανωτάτη Σχολή Καλών Τεχνών με καθηγητές τους Μιχάλη Τόμπρο, Θωμά Θωμόπουλο και Κωνσταντίνο Δημητριάδη το διάστημα 1936-1939. Πολέμησε ως εθελοντής στον Ελληνοϊταλικό Πόλεμο και στη συνέχεια συμμετείχε στην Εθνική Αντίσταση. Στα τέλη του 1945 με ενέργειες του Οκτάβιου Μερλιέ εγκαταστάθηκε στη Γαλλία, όπου συνέχισε τις σπουδές του με υποτροφία της γαλλικής κυβέρνησης. Σπούδασε αρχικά στη Σχολή Καλών Τεχνών και έπειτα στην Ακαδημία της Γκραντ Σωμιέρ ενώ καθοριστικό ρόλο για τη μετέπειτα σταδιοδρομία του έπαιξε το 1947 η γνωριμία του με τον Γάλλο γλύπτη Ανρί Λωράνς, από τον οποίο επηρεάστηκε βαθύτατα καθώς από εκείνη την εποχή παρατηρείται η αποστασιοποίηση του Κουλεντιανού από την ακαδημαϊκή γλυπτική. Στα έργα του της περιόδου 1947-1952, κυριαρχούν οι γυναικείες μορφές με έμφαση στην καμπυλότητα και την κίνηση, από το 1952 και μετά ο Κουλεντιανός χρησιμοποιεί ως υλικό το σίδερο ενώ από τη δεκαετία του '60 προσανατολίζεται στο συγκερασμό της γλυπτικής με στοιχεία αρχιτεκτονικής. Τα επόμενα χρόνια δίδαξε σε καλλιτεχνικά ιδρύματα του Παρισιού και της Μασσαλίας, ενώ διακρίθηκε και για τη δημιουργία μιας σειράς έργων υπό τη γενική ονομασία *Generations*, τα οποία αντιπροσώπευσαν την Ελλάδα σε διεθνείς εκθέσεις. Πραγματοποίησε την πρώτη του ατομική έκθεση το 1962 στη Γαλλία, ενώ έλαβε μέρος σε δεκάδες ομαδικές εκθέσεις. Πέθανε το 1995 στο Αρλ της Γαλλίας.

## Παραπομπές


## Εξωτερικοί σύνδεσμοι
* 

Κατηγορία:Έλληνες γλύπτες
Κατηγορία:Γάλλοι ελληνικής καταγωγής
Λουάν Σαντάνα

Ο **Λουάν Ράφαελ Ντομίνγκο Σαντάνα** ή **Λουάν Σαντάνα** είναι ενας Βραζιλιάνος τραγουδιστής γεννημένος στο Κάμπο Γκράντε, Μάτο Γκρόσο Ντο Σούλ στις 13 Μαρτίου του 1991.

## Παραπομπές


## Εξωτερικοί σύνδεσμοι
* 

Κατηγορία:Βραζιλιάνοι τραγουδιστές
Λουίζα Μοντεσάντου

Η **Λουίζα Μοντεσάντου** (1917 - 2007) ήταν Ελληνίδα χαράκτρια.

## Βιογραφικό
Γεννήθηκε το 1917 στην Αθήνα και σπούδασε από το 1937 έως το 1941 ζωγραφική και χαρακτική στην Ανωτάτη Σχολή Καλών Τεχνών υπό την επίβλεψη του Κωνσταντίνου Παρθένη και του Γιάννη Κεφαλληνού αντίστοιχα. Μάλιστα η Μοντεσάντου ανήκε στην πρώτη γενιά Ελλήνων χαρακτών, όπως αυτή προέκυψε από τη μαθητεία πλάι στον Γιάννη Κεφαλληνό που καθιέρωσε την χαρακτική στην Ελλάδα ως τέχνη. Πέρα από τη χαρακτική ασχολήθηκε και με την ξυλογλυπτική και την εικονογράφηση βιβλίων, αναλαμβάνοντας το 1949 αλλά και το 1975 την εικονογράφηση σχολικών βιβλίων του δημοτικού.

Παρουσίασε τις δημιουργίες της σε πολλές εκθέσεις που πραγματοποιήθηκαν στην Ελλάδα και στο εξωτερικό (Αίγυπτος, Ελβετία, Βραζιλία) ενώ το 1959 τιμήθηκε με το πρώτο βραβείο του ΕΟΤ για τη δημιουργία τουριστικής αφίσας. Η θεματολογία των έργων της, τόσο της ζωγραφικής όσο και της χαρακτικής, περιλάμβανε κατά κύριο λόγο τοπία, νεκρές φύσεις και απεικονίσεις ανθρώπινων μορφών. Πέθανε στις 10 Ιουλίου του 2007.

## Παραπομπές


Κατηγορία:Έλληνες ζωγράφοι του 20ού αιώνα
Κατηγορία:Έλληνες χαράκτες
Κατηγορία:Ελληνίδες ζωγράφοι
Ντέλια Βελκουλέσκου

Η **Ντέλια Βελκουλέσκου** (1975) είναι Ρουμάνα οικονομολόγος και στέλεχος του Διεθνούς Νομισματικού Ταμείου (ΔΝΤ). Από το καλοκαίρι του 2015 είναι αρχηγός αποστολής του ΔΝΤ στην Ελλάδα και διαδραματίζει βασικό ρόλο στις διαπραγματεύσεις της ελληνικής κυβέρνησης με τους πιστωτές της χώρας.

## Βιογραφικά στοιχεία
Γεννήθηκε το 1975 ως **Ντέλια Μοράρου**, στην πόλη Σιμπίου, στην περιοχή της Τρανσυλβανίας στη Ρουμανία. Ως μαθήτρια, είχε δάσκαλο σε ιδιαίτερα μαθήματα τον (γερμανικής καταγωγής) μετέπειτα Πρόεδρο της Ρουμανίας Κλάους Γιοχάνις. Αμέσως μετά την ολοκλήρωση της δευτεροβάθμιας εκπαίδευσής της, το 1992, κέρδισε υποτροφία για σπουδές στις ΗΠΑ, στο Κολλέγιο Wilson, ενώ αργότερα αναγορεύθηκε διδάκτωρ Οικονομικών του Πανεπιστημίου *Johns Hopkins*. Στις ΗΠΑ γνώρισε και τον σύζυγό της, Βίκτωρα Βελκουλέσκου, καθηγητή Ογκολογίας. 

Εργάζεται στο ΔΝΤ από το 2002, και έχει αναλάβει την επίβλεψη προγραμμάτων στη Σλοβενία και την Κύπρο.

Το 2009, συνέγραψε μελέτη για την ελληνική οικονομία σε συνεργασία με την Ισπανίδα Μαριαλούζ Μορένο Μπαντία και τον Ολλανδό Μπομπ Τράα.

## Παραπομπές


Κατηγορία:Ρουμάνοι οικονομολόγοι
Ριντ Σεντ Μαρκ

Ο **Ριντ Σεντ Μαρκ** (αγγλικά: *Reed St. Mark*) είναι Αμερικάνος ντράμερ της χέβι μέταλ μουσικής, γνωστός ως πρώην μέλος των Celtic Frost.

## Καριέρα
Ο Σεντ Μαρκ έγινε μέλος των Celtic Frost το 1985, ηχογραφώντας μαζί τους το ΕΡ "*[[Emperor's Return]]*" τον Απρίλιο εκείνου του έτους και παίζοντας στην πρώτη συναυλία του συγκροτήματος στη Ζυρίχη, πριν περιοδεύσουν στη Γερμανία και την Αυστρία.

Ο Ντόμινικ Στάινερ αντικατέστησε τον μπασίστα Μάρτιν Έρικ Έιν για το άλμπουμ "*[[To Mega Therion]]*", με τον Έιν να επιστρέφει μετά το τέλος των ηχογραφήσεων του δίσκου. Οι Celtic Frost πραγματοποίησαν την πρώτη τους εμφάνιση σε βορειοαμερικάνικο έδαφος, στο φεστιβάλ "World War Three" του Μόντρεαλ και το καλοκαίρι του 1986 κυκλοφόρησαν το ΕΡ "*[[Tragic Serenades]]*", για την προώθηση του οποίου περιόδευσαν με τους Helloween και Grave Digger στην Ευρώπη και τους Voivod και Running Wild στην Αμερική. Το άλμπουμ "*[[Into the Pandemonium]]*" του 1987, παρουσίασε ένα ιδιαίτερα πειραματικό πρόσωπο για το συγκρότημα, με ατμοσφαιρικές και κλασικές επιρροές και θεωρήθηκε ιδιαίτερα επιδραστικό για την εξέλιξη του είδους.

Ο Σεντ Μαρκ αποχώρησε το 1988 και τρία χρόνια αργότερα εντάχθηκε στους Mind Funk, με τους οποίους κυκλοφόρησε το ομώνυμο άλμπουμ τον Μάρτιο του 1991. Το 1992, επανήλθε στους Celtic Frost με σκοπό την ηχογράφηση ενός νέου δίσκου με τίτλο "*Under Apollyon's Sun*", ο οποίος δεν κυκλοφόρησε ποτέ.

Το 2008, ο ντράμερ έγινε μέλος των Triptykon του Τόμας Γκάμπριελ Φίσερ για ένα μικρό χρονικό διάστημα, χωρίς να ηχογραφήσει, ενώ συμμετείχε και στο πρότζεκτ Septimus Orion.

## Δισκογραφία

## Παραπομπές


## Πηγές
* Reed St. Mark - Encyclopaedia Metallum: The Metal Archives
* Reed St. Mark Discography at Discogs
* Celtic Frost | Biography | AllMusic

## Εξωτερικοί σύνδεσμοι

* Celtic Frost
* Celtic Frost (Fan Page) | Facebook
* Reedrum.com - The Official Site of Reed St. Mark

Κατηγορία:Ελβετοί μουσικοί
Κατηγορία:Ροκ μουσικοί
Κατηγορία:Ντράμερς
Σελέστ Πολυχρονιάδη

Η **Σελέστ Πολυχρονιάδη** (1904-1985) ήταν Ελληνίδα καλλιτέχνης του 20ού αιώνα με έργο στη ζωγραφική, τη γλυπτική, τη χαρακτική, τη διακοσμητική και την κεραμική.

## Βιογραφικά στοιχεία
Γεννήθηκε το 1904 στην Αθήνα. Πραγματοποίησε μουσικές σπουδές στο Ωδείο Αθηνών και το 1930 συνέχισε τις σπουδές της στο Παρίσι όπου διδάχτηκε κεραμική, μωσαϊκό, σχέδιο και ζωγραφική. Στη Γαλλία πραγματοποίησε ατομική έκθεση κεραμικής και συμμετείχε σε διάφορες ομαδικές εκθέσεις και αφού ολοκλήρωσε με επιτυχία τις σπουδές της επέστρεψε το 1934 οριστικά στην Ελλάδα. Στην Ελλάδα συνδέθηκε με την Ομάδα Τέχνη και ανέλαβε την καλλιτεχνική διεύθυνση της αίθουσας *Studio-Galerie d’art*. Τον Μάρτιο του 1938 πραγματοποίησε στην αίθουσα Στρατηγοπούλου την πρώτη της ατομική ζωγραφική έκθεση. Κατά τη διάρκεια της Κατοχής δημιούργησε σειρά σχεδίων η οποία εκτέθηκε το 1946 και εκδόθηκε με τη μορφή λευκώματος το 1961. Το 1946 εγκαταστάθηκε στη Νέα Υόρκη των ΗΠΑ όπου συνεργαζόμενη με γκαλερί καταπιάστηκε με ζωγραφικές, γλυπτικές και κεραμικές δημιουργίες. Επέστρεψε στην Ελλάδα το 1953 όπου έζησε μέχρι το θάνατό της το 1985.

Κατά τη διάρκεια της καλλιτεχνικής της πορείας πραγματοποίησε πάνω από δέκα ατομικές εκθέσεις και συμμετείχε σε διάφορες ομαδικές εκθέσεις στην Ελλάδα, τις ΗΠΑ, τη Γαλλία, την Ελβετία, το Ισραήλ, τη Βραζιλία, την Αίγυπτο κλπ). Διακρίθηκε με το πρώτο βραβείο χαρακτικής στη *Μπιενάλε της Αλεξάνδρειας* του 1961.

## Τεχνοτροπία
Κατά τη διάρκεια των σπουδών της στη Γαλλία ήρθε σε επαφή με τον σουρεαλισμό, ο οποίος έπαιξε σημαντικό ρόλο στη μετέπειτα καλλιτεχνική της πορεία ενώ την περίοδο της εγκατάστασης της στη Νέα Υόρκη επηρεάστηκε από τον αφαιρετικό εξπρεσιονισμό. Θεωρείται ως μια από τους καλλιτέχνες που εδραίωσαν την αφηρημένη τέχνη στην Ελλάδα.

## Παραπομπές


Κατηγορία:Έλληνες ζωγράφοι του 20ού αιώνα
Κατηγορία:Έλληνες χαράκτες
Κατηγορία:Έλληνες γλύπτες
Κατηγορία:Ελληνίδες ζωγράφοι
Κατηγορία:Απόφοιτοι του Ωδείου Αθηνών
Βελλίδειο

To **"Ιωάννης Βελλίδης"** ή **Βελλίδειο** είναι συνεδριακό κέντρο στη Θεσσαλονίκη. Βρίσκεται συμβολή της Λεωφόρου Στρατού και της 3ης Σεπτεμβρίου. Έχει χωρητικότητα 2.400 ατόμων και αποτελεί το μεγαλύτερο συνεδριακό κέντρο της Ελλάδας.    

## Πληροφορίες
Διακρίνεται για την λειτουργικότητά του και τη δυνατότητά του να φιλοξενεί κάθε είδους εκδηλώσεις. Ονομάζεται *Βελλίδειο* προς τιμήν του Ιωάννη Βελλίδη ο οποίος ήταν Έλληνας δημοσιογράφος, εκδότης και επιχειρηματίας, από τους σημαντικότερους Θεσσαλονικείς του 20ού αιώνα.

Το Βελλίδειο διαθέτει πέντε αίθουσες, βοηθητικούς χώρους και χώρους υποδοχής με τον πιο σύγχρονο εξοπλισμό. Το σύνολο των χώρων του είναι έχει κλιματισμό, ενώ διαθέτει σύγχρονο οπτικοακουστικό εξοπλισμό που να ανταποκρίνεται στις ανάγκες  μεταγλώττισης 11 γλώσσων. Στο συνεδριακό κέντρο υπάρχει η δυνατότητα οργάνωσης τριών παράλληλων εκδηλώσεων. Υπάρχει επίσης roof garden  δυναμικότητας 1.000 ατόμων για δεξιώσεις, ενώ στο υπόγειο πάρκινγκ έχει δυναμικότητα 430 θέσεων αυτοκινήτων για στάθμευση.

Το «Ιωάννης Βελλίδης» λειτουργεί όλο το χρόνο και φιλοξενεί διάφορες εκδηλώσεις όπως συνέδρια, ημερίδες, συμπόσια, σεμινάρια, ομιλίες, συνεντεύξεις Τύπου, εταιρικές παρουσιάσεις, συναυλίες κλασικής και σύγχρονης μουσικής και θεατρικές παραστάσεις.

## Παραπομπές


Κατηγορία:Κτίρια και κατασκευές στη Θεσσαλονίκη
Κατηγορία:Συνεδριακά κέντρα στην Ελλάδα
Αντώνης Πρωτοπάτσης

Ο **Αντώνης Πρωτοπάτσης** (Μυτιλήνη, 1897 - Αθήνα, 1947) ήταν Έλληνας ζωγράφος, λογοτέχνης και σκιτσογράφος.

## Βιογραφία
Γεννήθηκε το 1897 στο προάστιο Ακλειδιού της Μυτιλήνης. Το 1914 γράφτηκε στην Ανωτάτη Σχολή Καλών Τεχνών αποχώρησε όμως μετά από ένα χρόνο φοίτησης και επέστρεψε στην ιδιαίτερη πατρίδα του όπου συνεργάστηκε με διάφορα τοπικά έντυπα. Σύντομα οι ικανότητες του στο σκίτσο έλαβαν ευρεία αναγνώριση με αποτέλεσμα να συνεργαστεί στις εφημερίδες *Ταχυδρόμος* των Στρατή Μυριβήλη και Θ. Λευκία. Το 1922 εγκαταστάθηκε μόνιμα στο Παρίσι όπου εργάστηκε ως σκιτσογράφος και γελοιογράφος σε σημαντικές εφημερίδες και περιοδικά όπως η ''Λε Φιγκαρό'', η *Λε Ζουρνάλ*, η *Les Nouvelles literaires* κλπ ενώ το 1925 ανέλαβε πρόεδρος του Συνδέσμου Σκιτσογράφων Αθηναϊκών Εφημερίδων στην ίδρυση του οποίου συνέβαλε καθοριστικά. Επέστρεψε στην Ελλάδα το 1939 όπου και έζησε μέχρι το θάνατο του το 1947. Κατά τα τελευταία χρόνια της ζωής του εργαζόταν ως σκιτσογράφος στις εφημερίδες *[[Ριζοσπάστης]]*, ''Ελεύθερη Ελλάδα'' και *[[Μάχη (εφημερίδα)|Μάχη]]* ενώ ήταν μέλος του ΕΕΤΕ.

Ο Πρωτοπάτσης υπέγραφε τα έργα του (ζωγραφιές, σκίτσα, χαρακτικά κλπ) με το καλλιτεχνικό ψευδώνυμο *Pazzi*. Επίσης ασχολήθηκε με το δοκίμιο, την ποίηση και τις μεταφράσεις. Έργα του εκτέθηκαν τόσο στην Ελλάδα όσο και στο εξωτερικό ( Γαλλία και Αίγυπτος ).

## Παραπομπές


Κατηγορία:Έλληνες ζωγράφοι του 19ου αιώνα
Κατηγορία:Έλληνες σκιτσογράφοι
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες χαράκτες
Μπέλλα Ραφτοπούλου

Η **Μπέλλα Ραφτοπούλου** (1902–1992) ήταν Ελληνίδα γλύπτρια.

## Βιογραφικά στοιχεία
Γεννήθηκε το 1902 στην Αθήνα και σπούδασε στην Ανωτάτη Σχολή Καλών Τεχνών όπου είχε δάσκαλο τον Θωμά Θωμόπουλο. Το διάστημα 1927–1930 σπούδασε με υποτροφία στο Παρίσι πλάι στον Αντουάν Μπουρντέλ ενώ υπήρξε μαθήτρια και του Δημήτρη Γαλάνη. Με την επιστροφή της στην Ελλάδα πραγματοποιεί την πρώτη της ατομική έκθεση, λαμβάνει μέρος στην καλλιτεχνική Ομάδα Τέχνη και παράλληλα πραγματοποιεί αρκετά ταξίδια σε διάφορες χώρες της Ευρώπης. Μετά το τέλος του Β' Παγκοσμίου Πολέμου εγκαταστάθηκε μόνιμα στο Παρίσι. Πραγματοποίησε με αφετηρία το 1930 αρκετές ατομικές εκθέσεις και παράλληλα συμμετείχε σε δεκάδες ομαδικές εντός και εκτός Ελλάδας. Ξεχωρίζουν οι συμμετοχές της στην Μπιενάλε της Βενετίας τα έτη 1934 και 1940, στη Διεθνή Έκθεση του Παρισιού το 1937 κλπ. Παράλληλα ενίσχυσε τους Άγγελο Σικελιανό και Εύα Πάλμερ στην διοργάνωση των Δελφικών Εορτών. Πέθανε το 1992 στην Αθήνα.

## Τεχνοτροπία
Η Ραφτοπούλου είχε ως βασικό υλικό την πέτρα ενώ στα έργα της ασχολήθηκε κατά κύριο λόγο με μορφές γυναικών, ζώων και πτηνών. Στην αρχή της σταδιοδρομίας της ήταν κυρίαρχη η ρεαλιστική απόδοση ενώ σταδιακά στράφηκε προς αφαιρετικές και εξπρεσιονιστικές συνθέσεις, Πέρα από τη γλυπτική ασχολήθηκε με τη χαρακτική (κυρίως με την ξυλογραφία).

## Παραπομπές


Κατηγορία:Έλληνες γλύπτες
Κατηγορία:Έλληνες χαράκτες
Ναζλή (όνομα)

**Ναζλή**, ελληνικό γυναικείο κύριο όνομα (βαφτιστικό όνομα).
## Ετυμολογία του ονόματος
Όνομα τουρκικής προέλευσης, από τη λέξη *nazlı* «νάζι, ναζιάρα» ή «καλοαναθρεμμένος» ή «φιλάρεσκος, ο προσποιητά ακατάδεχτος».  Σημασιολογικά είναι παρεμφερές με τα βαφτιστικά *[[Χάιδω (όνομα)|Χάιδω]]*, *[[Κανάκης (όνομα)|Κανάκης]]*, *[[Χαϊδεμένη]]*, *[[Χαϊδευτός]]* κτλ.

## Διάδοση του ονόματος
Όνομα των Ελλήνων της Μικράς Ασίας — στην Καππαδοκία αποτελούσε ένα από τα πιο συνηθισμένα γυναικεία ονόματα — διάσπαρτο σήμερα και ασυνήθιστο στον ελληνικό χώρο. Ο Μπούτουρας το συμπεριλαμβάνει στα «Ονόματα εξ ηθικών προτερημάτων».
## Τύποι και υποκοριστικά του ονόματος
* *Ναζλού*· *Ναζίκω*, *Ναζούλα*, στην Καππαδοκία.
## Το όνομα σε άλλες γλώσσες

* τουρκικά: *Nazlı* (Ναζλή/Ναζλί)
## Το όνομα ως οικογενειακό
Επώνυμα από το βαφτιστικό *Ναζλή*: *Ναζλάς*, *Ναζλίδης*, *Ναζλιόγλου*, *Ναζλόγλου*, *Ναζλόπουλος*, *Ναζόπουλος*
## Εξωτερικοί σύνδεσμοι

## Παραπομπές


Κατηγορία:Γυναικεία ελληνικά ονόματα
Κατηγορία:Ονόματα από τη λαϊκή παράδοση
Κατηγορία:Τουρκικά ονόματα
Κατηγορία:Ονόματα τουρκικής προέλευσης
Τίτσα Χρυσοχοΐδου

Η **Τίτσα Χρυσοχοΐδου** (1906-1990) ήταν Ελληνίδα γλύπτρια.

## Βιογραφικά στοιχεία
Γεννήθηκε το 1906 στην Αθήνα και καταγόταν από τα Ιωάννινα. Σπούδασε γλυπτική αρχικά στην Ανωτάτη Σχολή Καλών Τεχνών με καθηγητή τον Θωμά Θωμόπουλο και αργότερα συνέχισε τις σπουδές της στην *Ακαδημία Grande Chaumiere* στο Παρίσι. Παράλληλα με τις σπουδές της στη γαλλική πρωτεύουσα εργάστηκε στο ατελιέ του Θανάση Απάρτη ενώ το 1934 επέστρεψε στην Ελλάδα. Κατά τη διάρκεια της καλλιτεχνικής της πορείας οργάνωσε μια σειρά ατομικών εκθέσεων και έλαβε μέρος σε ομαδικές εκθέσεις και διαγωνισμούς στην Ελλάδα και στο εξωτερικό (Γαλλία, ΗΠΑ, Σουηδία, Ουγγαρία κλπ). Το 1968 τιμήθηκε σε διαγωνισμό με το αργυρό μετάλλιο της πόλης του Παρισιού. Έργα της βρίσκονται σε μουσεία και ιδιωτικές συλλογές στην Ελλάδα και στο εξωτερικό. Πέθανε στην Αθήνα το 1990.

## Τεχνοτροπία
Στο έργο της Χρυσοχοΐδου είναι κυρίαρχη η ανθρώπινη μορφή και κατά κύριο λόγο η γυναίκα. Κατά την πρώτη περίοδο της καλλιτεχνικής της πορείας εντρύφησε στον ιδεαλισμό του Ροντέν γρήγορα όμως στράφηκε προς άλλα ρεύματα και επηρεάστηκε κυρίως από το έργο του Αριστίντ Μαγιόλ καθώς μέσα από τα γλυπτά της είναι εμφανής η βαθύτατη μελέτη του έργου του Γάλλου γλύπτη.

## Παραπομπές


Κατηγορία:Έλληνες γλύπτες
Summertime

**Summertime** είναι ο τίτλος άριας  του Τζορτζ Γκέρσουιν για την όπερα *Porgy and Bess* που  πρωτοπαρουσιάστηκε στο κοινό το 1935. Έκτοτε τραγουδήθηκε από άπειρους καλλιτέχνες της τζαζ, του ποπ, ροκ και πανκ από την εποχή του μέχρι τις ημέρες μας. Μεταφράστηκε σε 30 γλώσσες και θεωρείται σήμερα το πλέον ερμηνευμένο τραγούδι όλων των εποχών. Οι στίχοι ανήκουν στον ΝτυΜπόουζ Χέιγουρντ, τον συγγραφέα του μυθιστορήματος Porgy. Το τραγούδι πιστώνεται, επίσης, στον Ίρα Γκέρσουιν από την  ASCAP.

Το τραγούδι είχε εξαιρετική επιτυχία και ηχογραφήθηκε πολλές φορές από διαφορετικούς καλλιτέχνες. Περιγράφηκε ως «[...] ένα από τα καλύτερα τραγούδια που έγραψε ποτέ συνθέτης [...]». Ο συνθέτης και στιχουργός Στήβεν Σόντχαϊμ (Stephen Sondheim) χαρακτήρισε τους στίχους του Χέιγουορντ για το «Summertime» και το «My Man's Gone Now» ως «τους καλύτερους στίχους του μουσικού θεάτρου». Το τραγούδι αναγνωρίζεται ως ένα από τα πλέον τραγουδισμένα τραγούδια στην ιστορία της ηχογραφημένης μουσικής. Μεταξύ των ερμηνευτών του συγκαταλέγεται η Μαρία Κάλλας, η Τζάνις Τζόπλιν, η Έλλα Φιτζέραλντ, η Μαχάλια Τζάκσον η Φλέρυ Νταντωνάκη και άλλοι.

## Στίχοι
Οι στίχοι του τραγουδιού έχουν ως εξής:

Summertime,
An’ the livin' is easy
Fish are jumpin'
An’ the cotton is high.

Oh yo’ daddy's rich
An’ yo’ mamma's good lookin'
So hush little baby
Don' yo’ cry.

One of these mornin’s
You're goin’ to rise up singin’
Then you'll spread yo’ wings
An’ you'll take the sky.

But till that mornin’
There's a-nothin’ can harm you
With daddy an’ mammy standin’ by.

*Επανάληψη των δύο πρώτων στίχων*

Η έμπνευση του Χέιγουρντ για τους στίχους προέκυψε από το λαϊκό spiritual νανούρισμα *[[All My Trials]]*, από το οποίο η Κλάρα τραγουδάει στροφές στο *Porgy*.

## Αναφορές


Κατηγορία:Τζαζ μουσική
Κατηγορία:Τραγούδια του 1935
Μαχάλια Τζάκσον

Η **Μαχάλια Τζάκσον** (*Mahalia Jackson*, 26 Οκτωβρίου 1911 – 27 Ιανουαρίου 1972) ήταν Αμερικανίδα gospel τραγουδίστρια. Με την πανίσχυρη κοντράλτο φωνή της αναφερόταν ως "Η Βασίλισσα των Gospel".. Έγινε μία από τις σημαντικότερες τραγουδίστριες Gospel στον κόσμο και αναγνωρίστηκε διεθνώς ως τραγουδίστρια και ακτιβίστρια για τα πολιτικά δικαιώματα. Ηχογράφησε περίπου 30 άλμπουμ (κυρίως για την Columbia Records) κατά τη διάρκεια της καριέρας της, και στα 45άρια της Gramophone record περιλαμβάνονται αρκετά χρυσά.

"Τραγουδώ τη μουσική του Θεού γιατί με κάνει να αισθάνομαι ελεύθερη", είπε κάποτε η Τζάκσον για την επιλογή της σχετικά με τα Gospel, προσθέτοντας ότι, "Μού δίνει ελπίδα. Με τα blues, όταν τελειώσεις έχεις ακόμη τα blues".

## Παραπομπές


## Εξωτερικοί σύνδεσμοι
*Mahalia Jackson στο *Find A Grave* (αγγλ.)
*''I Sing Because I'm Happy'' Album Details στο *Smithsonian Folkways* (αγγλ.)
*Mahalia Jackson στο *[[Internet Movie Database]]* (αγγλ.)
*Mahalia Jackson στο *Notable Names Database* (αγγλ.)
*βιογραφικό στο Rock and Roll Hall of Fame (αγγλ.)
*Δισκογραφία της Mahalia Jackson (αγγλ.)
*Mahalia Jackson: Voice Of The Civil Rights Movement από *NPR* (αγγλ.)

Κατηγορία:Αμερικανίδες τραγουδίστριες
Κατηγορία:Βραβευμένοι με Grammy
Into the Everflow

**Into the Everflow** είναι ο τίτλος του δεύτερου άλμπουμ του αμερικάνικου progressive metal συγκροτήματος Psychotic Waltz, το οποίο κυκλοφόρησε το Νοέμβριο του 1992 μέσω της δισκογραφικής εταιρίας "Dream Circle Records".

Ο δίσκος έλαβε θετικές κριτικές, με το "Sputnik Music" να του δίνει μέσο όρο βαθμολογιών 4,3 / 5, το "Metal Storm" 8,4 / 10 και το "Metal Archives" 87%.

Ο δίσκος κυκλοφόρησε στην Ευρώπη τον Μάρτιο του 1993 και επανεκδόθηκε το 2004 μαζί με το άλμπουμ "*[[Bleeding (άλμπουμ)|Bleeding]]*", από την "Metal Blade Records".

## Λίστα Τραγουδιών
# "Ashes" - 5:09
# "Out of Mind" - 4:46
# "Tiny Streams" - 5:05
# "Into the Everflow" - 8:22
# "Little People" - 4:05
# "Hanging on a String" - 3:37
# "Freakshow" - 5:41
# "Butterfly" - 9:21

### Μπόνους κομμάτι της επανέκδοσης
# Disturbing the Priest (διασκευή στους Black Sabbath) - 6:02

## Μέλη των Psychotic Waltz
Οι μουσικοί οι οποίοι ηχογράφησαν το "*Into the Everflow*" ήταν οι εξής:
* **Μπάντι Λάκι** - φωνητικά, κρουστά
* **Μπράιαν ΜακΆλπιν** - ηλεκτρική κιθάρα, ακουστική κιθάρα
* **Νταν Ροκ** - ηλεκτρική κιθάρα, ακουστική κιθάρα, πιάνο, πλήκτρα, κρουστά
* **Γουόρντ Έβανς** - μπάσο
* **Νόρμαν Λέτζιο** - τύμπανα, κρουστά

## Πηγές
* Psychotic Waltz - Into the Everflow - Encyclopaedia Metallum - The Metal Archives
* Psychotic Waltz - Into the Everflow - Sputnikmusic
* Psychotic Waltz - Into the Everflow - Metal Storm

Κατηγορία:Δισκογραφία των Psychotic Waltz
Κατηγορία:Άλμπουμ του 1992
Πόρθμαντογκ ΦΚ

Η **Πόρθμαντογκ ΦΚ** είναι μια ουαλική ποδοσφαιρική ομάδα από το Πόρθμαντογκ. Ιδρύθηκε το 1884. Είναι ένας από τους παλαιότερους συλλόγους στην Ουαλία. Το 1992 συμμετείχε για πρώτη φορά στην Πρέμιερ Λιγκ Ουαλίας.

## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές ομάδες Ουαλίας
Κατηγορία:Ιδρύσεις ποδοσφαιρικών ομάδων το 1884
Χαράλαμπος Βιτουλαδίτης

Ο **Χαράλαμπος Βιτουλαδίτης** (1820-1858) ήταν Έλληνας φωτογράφος.

## Βίος
Ο Χαράλαμπος Βιτουλαδίτης γεννήθηκε το 1820 στην Κέρκυρα. Εργάστηκε ως φωτογράφος, ενώ ασχολήθηκε αρχικά με τη ζωγραφική και τη διακόσμηση ναών της γεννέτειράς του ως *μάστορας ζωγράφος* ή *χρωματογράφος* , όπως ο ίδιος δήλωνε. .

## Παραπομπές


## Πηγές
*Άλκης Ξανθάκης, Ιστορία της Ελληνικής φωτογραφίας, 1839-1970, εκδ. Πάπυρος, Αθήνα, 2008, σελ. 33
*Σπύρος Καρύδης, «Αρχειακές μαρτυρίες για  τη δραστηριότητα ζωγράφων στην Κέρκυρα και την αγιογράφηση ναών.», Εώα και Εσπερία, τομ.6 (2004-2006),σελ.9-60http://ejournals.epublishing.ekt.gr/index.php/esperia/article/viewFile/2042/1886.pdf
*Ευγενία Δρακοπούλου, Έλληνες ζωγράφοι μετά την Άλωση(1450-1850),τομ.3, εκδ. Ινστιτούτο Νεοελληνικών Ερευνών/Εθνικό Ίδρυμα Ερευνών,  Αθήνα,2010 σελ. 198https://www.scribd.com/doc/314573545/%CE%88%CE%BB%CE%BB%CE%B7%CE%BD%CE%B5%CF%82-%CE%96%CF%89%CE%B3%CF%81%CE%AC%CF%86%CE%BF%CE%B9-%CE%9C%CE%B5%CF%84%CE%AC-%CE%A4%CE%B7%CE%BD-%CE%86%CE%BB%CF%89%CF%83%CE%B7-3 

Κατηγορία:Έλληνες φωτογράφοι
Δημήτριος Κωνσταντίνου

Ο **Δημήτριος Κωνσταντίνου** ήταν Έλληνας φωτογράφος του 19ου αιώνα.
## Βίος
Για τον Δημήτριο Κωνσταντίνου δεν έχουμε πολλές γνωστές πληροφορίες σχετικά με τη ζωή του. Ήταν φωτογράφος που εργάστηκε στην Αθήνα. Πρωτοπαρουσιάζεται το 1857. Η παλιότερη αναφορά του ονόματός του βρίσκεται στο περιοδικό *Πανδώρα*, τον Ιούνιο του 1858, σχετικά με την περιγραφή της ετήσιας έκθεσης του Πολυτεχνείου. Η στενή φιλία του με τον εκδότη και συγγραφέα Μαρίνο Βρετό, ο οποίος ζει και εργάζεται στο Παρίσι, συνηγορεί στην πιθανότητα να εργάστηκε για κάποιο χρονικό διάστημα στην Γαλλική πρωτεύουσα ή να διδάχθηκε τη φωτογραφία εκεί.

To 1859 ο Κωνσταντίνου συμμετέχει στα Α' Ολύμπια και βραβεύεται με Αργυρό Μετάλλιο β΄τάξεως. Την ίδια χρονιά με αφορμή τη συμμετοχή του στην έκθεση δύο άλλοι φωτογράφοι αμφισβήτησαν αν οι ρετουσαρισμένες φωτογραφίες του θα μπορούσαν να θεωρηθούν φωτογραφίες ή όχι. Το 1861 η ελληνική κυβέρνηση του ανέθεσε να δημιουργήσει ένα λέυκωμα με 22 φωτογραφίες με τοπία και αρχαιότητες της Αθήνας.

Το λεύκωμα αυτό κυκλοφόρησε με τον τίτλο *Athenes et ses Antiqutes* ενώ το 1865 κυκλοφόρησε το *Athen ynd Ungebung* με 26 αλμπουμίνες. Το 1862 ο Κωνσταντίνου συμμετείχε στην Παγκόσμια Έκθεση του Λονδίνου, το 1873 στην Παγκόσμια Έκθεση της Βιέννης, ενώ το 1875 ήταν ο μόνος Έλληνας φωτογράφος που συμμετείχε στην Παγκόσμια Έκθεση του Παρισιού.

Ο Κωνσταντίνου, οποίος σπάνια δημιουργούσε καρτ-ντε-βιζιτ και προτιμούσε φωτογραφίες μεγάλων διαστάσεων (37,5Χ 27,5 και 27Χ21 εκ) κατάλληλες δηλαδή για φωτογραφικά λευκώματα, ήταν ο πρώτος φωτογράφος που εργάστηκε για λογαριασμό της Ελληνικής Αρχαιολογικής Εταιρείας.

## Παραπομπές

## Πηγές
* Άλκης Ξανθάκης, Ιστορία της Ελληνικής φωτογραφίας, 1839-1970, εκδ. Πάπυρος, Αθήνα, 2008, σελ. 54-59

Κατηγορία:Έλληνες φωτογράφοι
Πέτρος Μωραΐτης

μικρογραφία|Επαγγελματική κάρτα του Μωραΐτη
Ο **Πέτρος Μωραΐτης** (1832-1888;) ήταν Έλληνας φωτογράφος.
## Βίος
Ο **Πέτρος Μωραΐτης** γεννήθηκε στο χωριό Μέση της Τήνου το 1832. Σπούδασε ζωγραφική στο Σχολείο των Τεχνών. Το φωτογραφείο του βρισκόταν στην οδό Αιόλου  82 στην παλιά οικία Κορομηλά. Το 1855 συμπεριλαμβάνεται μεταξύ των καλλιτεχνών που δημιούργησαν την έκθεση *Κλασική Ανθοδέσμη* για την Παγκόσμια Έκθεση του Παρισιού. Είναι ο μόνος φωτογράφος που εργάστηκε συνεχώς και για περισσότερα από τριάντα χρόνια.

Το 1873 βραβεύτηκε στην παγκόσμια έκθεση της Βιέννης, με το βραβείο της "Προόδου".
## Παραπομπές

## Πηγές
*Άλκης Ξανθάκης, Ιστορία της Ελληνικής φωτογραφίας, 1839-1970, εκδ. Πάπυρος, Αθήνα, 2008, σελ. 60-63.

Κατηγορία:Έλληνες φωτογράφοι
Φραντζέσκος Δημησιάνος

Ο **Δημησιάνος Φραντζέσκος** ήταν ζωγράφος του 17ου αιώνα (βάσει έργου του που χρονολογείται στο 1682). Φέρεται ως ο τρίτος κατά σειρά Κερκυραίος ζωγράφος που έφερε το επώνυμο Δημησιάνος.
## Βίος
Για τον Δημησιάνο Φραντζέσκο δεν έχουμε πολλές πληροφορίες. Ήταν Κερκυραίος ζωγράφος.  Το πιο γνωστό έργο του είναι η εικόνα που αναπαριστά το Λείψανο του Αγίου Σπυρίδωνα, ενυπόγραφη με χρονολογία 1682. Αναφέρεται ότι είχε αξιοπρόσεκτο έργο τόσο σε ναούς της πόλης όσο και της υπαίθρου της Κέρκυρας.
## Παραπομπές

## Βιβλιογραφία
*Στέλιος Λυδάκης, (1976), *Οι Έλληνες ζωγράφοι-λεξικό των ελλήνων ζωγράφων και χαρακτών*, Αθήνα: Μέλισσα.

Κατηγορία:Έλληνες αγιογράφοι
Νίκος Ζωγράφος (φωτογράφος)

Ο **Νίκος Ζωγράφος** (1881-1967) ήταν Έλληνας φωτογράφος.

## Βίος
Ο Νίκος Ζωγράφος γεννήθηκε στη Σμύρνη και σπόυδασε φωτογραφία στο Παρίσι. Το 1905 επέστρεψε στην γενέτειρά του και άνοιξε φωτογραφείο στην οδό Φράγκων. Στη συνέχεια εγκαταστάθηκε στην οδό Χατζηστάμου. Ήταν από τους πρώτους που φωτογράφησαν την αποβίβαση του ελληνικού στρατού. Στο φωτογραφείο του φωτογραφήθηκε η Ασπασία Παπαδοπούλου, αδελφή του Μακεδονομάχου Παύλου Μελά, γνωστή ως *μάνα του στρατιώτη*. Μετά τη Μικρασιατική Καταστροφή βρέθηκε στην Αθήνα όπου συνέχισε την ίδια εργασία.
thumb|Φωτογραφία τραβηγμένη από τον Νίκο Ζωγράφο. Παρέλαση τμήματος του Ελληνικού Στρατού στην προκυμαία της Σμύρνης, 2 Μαΐου 1919.

## Παραπομπές


## Πηγές
*Άλκης Ξανθάκης, Ιστορία της Ελληνικής φωτογραφίας, 1839-1970, εκδ. Πάπυρος, Αθήνα, 2008, σελ.261

Κατηγορία:Έλληνες φωτογράφοι
Ιωσηφίνα Δήμα-Τσίλερ

Η **Ιωσηφίνα Δήμα-Τσίλερ** (1885-1965) ήταν Ελληνογερμανίδα ζωγράφος.

## Βιογραφία
Η Ιωσηφίνα Δήμα-Τσίλερ γεννήθηκε στον Πειραιά το 1885. Υπήρξε κόρη του Ερνέστου Τσίλλερ και της Ελληνίδας πιανίστριας Σ. Δούδου και σύζυγος του ζωγράφου και αγιογράφου Δημήτρη Δήμα. Σπούδασε μουσική στη Βιέννη, στη Δρέσδη και στην Ανώτατη Σχολή Καλών Τεχνών κοντά στον Γιώργο Ιακωβίδη. Έχει πραγματοποιήσει εκθέσεις ατομικές και συμμετείχε και σε ομαδικές.

## Το καλλιτεχνικό της έργο-τεχνοτροπία
Ένα σημαντικό μέρος του έργου της αποτελούν προσωπογραφίες και τοπιογραφίες αλλά και εσωτερικά και σκηνές από την καθημερινή ζωή.

Η τεχνοτροπία των έργων κινείται στα πλαίσια του ιμπρεσιονισμού.

Έργα της σήμερα βρίσκονται στη Συλλογή Κουτλίδη, στις Δημοτικές πινακοθήκες Αθήνας και Πειραιά και στο Υπουργείο Παιδείας.

## Παραπομπές


## Πηγές
* Στέλιος Λυδάκης, Οι Έλληνες ζωγράφοι-λεξικό των ελλήνων ζωγράφων και χαρακτών, εκδ.Μέλισσα, 1976, σελ.102
* 

## Εξωτερικοί σύνδεσμοι
Δήμα-Τσίλλερ Ιωσηφίνα (1885 - 1965) *Τραμπάλλα* http://www.nationalgallery.gr/site/content.php?sel=247&artwork_id=63214 

Κατηγορία:Έλληνες γερμανικής καταγωγής
Κατηγορία:Έλληνες ζωγράφοι του 19ου αιώνα
Κατηγορία:Ελληνίδες ζωγράφοι
Μαρίγια Μούζιτσουκ

Η **Μαρίγια Ολέγκιβνα Μούζιτσουκ** (ουκρανικά: *Музичук Марія Олегівна*, 21 Σεπτεμβρίου 1992) είναι Ουκρανή σκακίστρια και η 15η παγκόσμια πρωταθλήτρια γυναικών στο σκάκι.

## Βιογραφικά στοιχεία
Γεννήθηκε στις 21 Σεπτεμβρίου 1992 στο Στρύι της Ουκρανίας και έχει μία μεγαλύτερη αδερφή, την Άννα Μούζιτσουκ, η οποία είναι επίσης κορυφαία σκακίστρια στον κόσμο.

## Σκακιστική καριέρα
Το 2005 η Διεθνής Σκακιστική Ομοσπονδία της απέμεινε τον τίτλο διεθνούς μαιτρ γυναικών, το 2007 τον τίτλο διεθνούς γκρανμαίτρ γυναικών και λίγο αργότερα, το 2008, πήρε τον τίτλο διεθνούς μαιτρ. Τον Νοέμβριο του 2010 κατατάχθηκε 5η στη λίστα των καλύτερων νεανίδων σκακιστριών στον κόσμο. Το 2015, κερδίζοντας το Παγκόσμιο Πρωτάθλημα Γυναικών, πήρε τον τίτλο διεθνούς γκρανμαίτρ.

## Παραπομπές


## Εξωτερικοί σύνδεσμοι
*
*

Κατηγορία:Ουκρανοί αθλητές
Κατηγορία:Ουκρανοί σκακιστές
Φαληράκι Ρόδου

To **Φαληράκι** είναι το κύριο παραθαλάσσιο χωριό στο ελληνικό νησί της Ρόδου, στα Δωδεκάνησα. Βρίσκεται στον κόλπο Φαληρακίου, στη βορειοανατολική ακτή, περίπου 14 χιλιόμετρα νότια της πόλης της Ρόδου και 10 χιλιόμετρα νοτιοανατολικά του αεροδρομίου.

## Εξωτερικοί σύνδεσμοι
* Ιστότοπος για το Φαληράκι

Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Ολλανδικό πρωτάθλημα ποδοσφαίρου ανδρών 2015-16

Το **Ολλανδικό πρωτάθλημα ποδοσφαίρου ανδρών 2015-16** ή αλλιώς η **Ερεντιβίζιε 2015-16** είναι το 59ο πρωτάθλημα της Ερεντιβίζιε. Ξεκίνησε στις 8 Αυγούστου 2015 και αναμένεται να ολοκληρωθεί στις 8 Μαΐου 2016.

## Ομάδες
Συνολικά 18 ομάδες θα αγωνιστούν στη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2014-15.

## Βαθμολογία

## Παραπομπές


Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 2015–2016